b'\n_START_ARTICLE_\nFlowton\n_START_SECTION_\nStedsnavn\n_START_PARAGRAPH_\nNavnet \xc2\xabFlowton\xc2\xbb er opprinnelig avledet fra det angelsaksiske ordet Flocctun i betydningen en saueflokk eller s\xc3\xa6rskilt som en saueg\xc3\xa5rd.\n_START_SECTION_\nSognekirken\n_START_PARAGRAPH_\nMiddelalderkirken St Mary\xe2\x80\x99s fra tidlig p\xc3\xa5 1200-tallet er et lite bygg i stein dedikert jomfru Maria. Den s\xc3\xb8rlige portalen har en formst\xc3\xb8pt bue bygd i eik fra samme byggeperiode, men fikk tak p\xc3\xa5 1600-tallet. Historisk sett har omr\xc3\xa5det hatt et sterkt puritansk preg. Kirken er et bevaringsverdig bygg i klasse I, bygget med murblokk av flint og med frittst\xc3\xa5ende st\xc3\xb8ttepilarer. Den best\xc3\xa5r av et midtskip, s\xc3\xb8rlig bislag og vestlig t\xc3\xa5rn. Det har v\xc3\xa6rt gjort endringer p\xc3\xa5 kirken i \xc3\xa5rhundrenes l\xc3\xb8p, den nyeste kjente var p\xc3\xa5 slutten av 1700-tallet da et sakristi ble lagt til nord for alterrommet. Det er antatt dette sakristiet ogs\xc3\xa5 ble benyttet som et klasserom for undervisning av landsbyens barn.\n_START_SECTION_\nNonnekloster\n_START_PARAGRAPH_\nNonneklosteret Flowton Priory l\xc3\xa5 i landsbyen i rundt 400 \xc3\xa5r, fra 1525 og fram til 1928. Klosteret ble bygget i 1525 i bindingsverk, utfyllende murverk i r\xc3\xb8d murstein, og med enkle takstein. I 1928 ble solgt til en ny eier som krevde at ble dekonstruert murstein for murstein og satt sammen igjen i Harpenden, Hertfordshire. Det er listet som et bevaringsverdig bygg i klasse II som \xc2\xabTudor Mansion\xc2\xbb, det vil si herreg\xc3\xa5rd fra tudortiden. I 1994 ble det kj\xc3\xb8pt av racerbilsj\xc3\xa5f\xc3\xb8ren David Pinkney. Han utf\xc3\xb8rte betydelige endringer, blant annet til taket, nytt elektrisk anlegg og r\xc3\xb8rledninger, \xc3\xb8kte antallet soverom fra fem til sju og la til ny baderom. I 2014 ble det lagt ut for salg p\xc3\xa5 nytt for anslagsvis 8,75 millioner pund.'